open-index/open-wikipedia-markdown huggingface dataset:
Araka

Ko **Araka** (reo Pākehā: *Alaska*) (IPA: ) te wāhanga whenua nui o te Hononga-o-Amerika. He whenua makariri rawa kei te raki o Amerika-ki-te-raki a Araka; koia tonu tētahi o ngā wāhanga whai rawa o te whenua. 

Nā Rūhia a Araka i hoko ki Amerika i te 18 Whiringa-ā-nuku 1867. Nō te 3 Kohi-tātea 1959 ka whakatūria hei te 49 o ngā wāhanga whenua o Amerika. Nō te kupu reo Aleut 'Alaskax' te ingoa, ko te whakamāoritanga 'Ehara i te moutere, he whenua kē'.

## Mātai matawhenua
E pātata ana a Araka ki te Yukon Territory me British Columbia, he whenua o Kānata, ki te rāwhiti; ki te Moana o Alaska me te Moana-nui-a-Kiwa ki te tonga; ki te Moana o Bering me te Moana o Chukchi ki te uru; ā, ki te Moana o Beaufort me te Moana-tokerau ki te raki. E 500 maero pea (800 km) o ngā whenua o Kānata i waenganui i Araka me te wāhanga whenua o Washington.
Kororaro

Ko **Kororaro** (reo Pākehā: *Colorado*) he wāhanga whenua o te Hongonga-o-Amerika ki te uru.  Ka whakaarohia e te tari kautenui o Amerika ka tupu haere te taupori o Kororaro. E 4,753,377 te taupori o te wāhanga whenua nei i te 2006.  Ko Denver te tāone matua, te tāone nui hoki.  

Ko ngā wāhanga whenua e pātata ana ko Wyoming ki te raki; ko Kansas me Nebraska ki te rāwhiti; ko Oklahoma me Niu Mēhiko ki te tonga; ā, ko Iutā ki te uru. E pā ana a Kororaro ki Arizona hoki i te wāhi e kīa nei ko ngā 'kokonga e whā'. Ko ngā whenua e whā ka pā tētahi ki tētahi i reira ko Kororaro, ko New Mexico, ko Arizona, ko Utah.
Arerona

Ko **Arerona** (reo Pākehā: *Arizona* ) he wāhanga whenua nō te tonga mā uru o te Hononga-o-Amerika. He wāhi rongonui mō te nui o ngā whenua koraha, te wera rawa o ngā raumati me te māhaki o ngā takurua. Kāore i te tino mōhiotia ngā maunga o te raki, he maunga e kākahutia ana e te ngahere paina.

Ko ngā wāhanga whenua e pātata ana ko Niu Mēhiko, ko Iutā, ko Newara, ko Karapōnia. E pā ana hoki a Arerona ki Kororaro i te wāhi e kīa nei ko ngā 'kokonga e whā'. Ko ngā whenua e whā ka pā tētahi ki tētahi i reira ko Kororaro, ko Niu Mēhiko, ko Arerona, ko Iutā. E 389 maero (626 km) te roa o te rohe o Arerona ki ngā whenua Mēhiko o Sonora me Baja California. Kei Arerona te pākohu nui (Grand Canyon), he maha ngā ngāhere me ngā pāka-a-te motu, he kāinga o ngā tāngata whenua. Ko Arerona te 48 o ngā wāhanga whenua o Amerika.
Konetikati

Ko **Konetikati** (reo Pākehā: *Connecticut*) he wāhanga whenua o te rāwhiti mā raki o te Hononga-o-Amerika i te takiwā o Niu Ingarangi. Ki te tonga mā uru o Konetikati he wāhi o te tāone nui o Niu Ioka. E pātata ana a Konetikati ki Long Island Sound ki te tonga, ki Niu Ioka (wāhanga) ki te uru, ki Mahakureta ki te raki, ā, ki Motu Rore ki te rāwhiti. Ko Hartford te tāone matua. He tāone nunui anō ēnei: ko New Haven, ko Niu Rānana, ko Niu Piritana, ko Norwich, ko Milford, ko Norwalk,  ko Stamford, ko Waterbury, ko Danbury, ko Bridgeport. Ka puta te Awa Konetikati i Long Island Sound ki te Moana Ranatiki.
Hōria (Amerika)

Ko **Hōria** (reo Pākehā: *Georgia*) he wāhanga whenua o te tonga o te Hononga-o-Amerika. Ko Hōria tonu tētahi o ngā porowini e 13 i whakahē rā ki te whakahaere a te Kīngitanga Kotahi i te Pāhoro o Amerika (1775-1781]. Ko Hōria te tuawhā o ngā wāhanga whenua ki te whakatūturu i te Ture kāwanatanga o Amerika nō te 2 Kohi-tātea 1788. Ka whakaarohia he 9,072,576 te taupori o Hōria i te 2005.

## Mātai matawhenua
Ko ngā wāhi e pātata ana ki a Hōria ko Whoreta te tonga; ko te Moana Ranatiki me Karorena-ki-te-tonga ki te rāwhiti; ko Arapama ki te uru; ko Tenere me Karorena-ki-te-raki ki te raki. Ki ngā takiwa raki o te wāhanga whenua nei ko ngā Blue Ridge Mountains, he pae maunga o ngā maunga Appalachian.  Ko Brasstown Bald, 1,458&nbsp;m (4,784&nbsp;ft); ko te wāhi pāpaku te tahatai o te Moana Ranatiki. Ko Atlanta te tāone matua, tāone nui hoki.

Ko te pītiti tētahi o ngā tohu o Hōria.
Ākanara

Ko **Ākanara** (reo Pākehā: *Arkansas*, IPA ,  rānei) he wāhanga whenua o te tonga-mā-uru o te Hononga-o-Amerika.  Ko te tāone matua ko Little Rock; koia tonu te tāone nui. Kei te taha rāwhiti o Ākanara te Awa Mississippi e rere ana. Ko ngā wāhanga whenua e pātata ana ko Rōeihīana ki te tonga, ko Missouri ki te raki, ko Tenere me Mississippi ki te rāwhiti, ko Tēkiki me Okarahoma ki te uru. Ko ngā pae maunga ko ngā Ozarks, ko ngā Ouachita. 

Kei ngā tahataha o te Awa Mississippi te pūwaha, arā te "delta" o Ākanara. He whenua papai ēnei mō te whakatipu kai, mō ngā mahi ahuwhenua; he oneone pai rawa.
Irinoi

Ko **Irinoi** (reo Pākehā: Illinois, IPA: ) he wāhanga whenua o ngā wāhi ki waenganui i te Hononga-o-Amerika; koia tonu te 21 o ngā wāhanga whenua o Amerika.

Ko te moana o Michigan kei te raki mā rāwhiti o Irinoi. Ko ngā whenua e pātata ana ko Īniana ki te rāwhiti; ko Wisconsin ki te raki; ko Missouri, Iowa me te awa Mississippi ki te uru; ko Kenetāki me te Ohio River ki te tonga.
Hākoakoa

Ko te **Hākoakoa** (*Stercorarius antarcticus*) he manu moana parauri, he rite ki te karoro.

Ko te ingoa pūtaiao he *Catharacta skua lonnbergi*. Ko te ingoa i te reo Pākehā ko te *Southern skua* , ko te *Brown skua* rānei.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Hoiho

Ko te **Hoiho** he manu moana. He rite ki te kororā engari he rahi ake. He kōwhai ngā karu me te tipuaki.

Ko te ingoa pūtaiao he *Megadyptes antipodes*. Ko te ingoa i te reo Pākehā ko te *Yellow-eyed penguin*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kōrure

Ko te **Kōrure** he momo tītī, he hina ngā huruhuru, he mā te kanohi me te poho. Hoki rawa ki Rakiura paopao ai.

Ko te ingoa pūtaiao he *Pterodroma inexpectata*. Ko te ingoa i te reo Pākehā ko te *Mottled petrel*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Ōi

Ko te **Ōi** he manu moana, he rahi, he hāurapango te tuarā, he hāuratea te puku. Hei te takurua, ka paopao. He huahua nā ngā iwi o Te Ika a Māui.

Ko te ingoa pūtaiao he *Pterodroma macroptera*. Ko te ingoa i te reo Pākehā ko te *North Island muttonbird*, ko te *Great-winged petrel* rānei.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pakahā

Ko te **Pakahā** he manu itiiti nō te moana. He hina ōrangi te tuarā, he mā te puku. He rite ki te tītī wainui.

Ko te ingoa pūtaiao he *Puffinus gavia*. Ko te ingoa i te reo Pākehā ko te *Fluttering shearwater*. 

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Reraware

Ko **Reraware** (reo Pākehā: *Delaware*, IPA ) he wāhanga whenua o te rāwhiti o te Hononga-o-Amerika. Ko Dover te tāone matua, ko Wilmington te tāone nui. Ko ngā wāhi e pātata ana ko Penehiwēnia ki te raki;  ko te Awa Delaware, ko Niu Herei me te Moana Ranatiki ki te rāwhiti; ko Mererana ki te uru, ki te tonga hoki. He wāhanga itiiti anō o Reraware, kei te taha rāwhiti o te ngutuawa o te Awa Reraware aua wāhi itiiti nei, e pātata ana  ki New Jersey. Ko Reraware te tuarua o ngā wāhanga whenua itiiti o Amerika; ko Motu Rore te wāhanga whenua iti rawa.

Ko Reraware tētahi o ngā koroni tekau-mā-toru tawhito o Amerika, me te tuatahi o ngā wāhanga whenua ki te whakatūturu i te Ture kāwanatanga o Amerika, nō te 7 Hakihea 1787>. Koia rā te ingoa kārangaranga "Te Wāhanga Whenua Tuatahi". 

Ko Reraware, ko Maryland, ko Werinia ngā wāhanga whenua e toru o te Koutu o Delmarva.

## Kupu tautoko
Itaho

Ko **Itaho** (reo Pākehā: Idaho) (IPA: ) he wāhanga whenua o te raki mā uru o te Hononga-o-Amerika. Ko Boise te tāone matua, te tāone nui hoki. Ko ngā wāhi whenua e pātata ana ko Koromōpia Piritana (he porowini o Kānata) ki te raki; ko Wahingitana me Orekone ki te uru, ko Newara, ko Iutā, ko Waiomi, me Monotana ki te rāwhiti.

E toru ngā awa nunui o Itaho: ko te Awa Snake, ko te Awa Clearwater me te Awa Salmon. He awa nunui anō ko te Awa Boise me te Awa Payette. Ko Borah Peak (ki te raki o te tōane o Mackay) te maunga teitei o Itaho, he 3,862&nbsp;m te teitei. Ko te wāhi pāpaki o Itaho kei te tāone o Lewiston, i te wāhi e hono ai te Awa Clearwater ki te Snake; ka rere tahi anō aua awa ki te wāhanga whenua o Wahingitana.
Pararā

Ko te **Pararā** he manu nō te aumoana, he ōrangi-hina te tuarā, he mā te poho. He rite ki te tītīwainui engari he rahi ake.

He ingoa anō tō tē manu nei, arā he *Pekehā*. Ko te ingoa pūtaiao he *Pachyptila vittata*. Ko te ingoa i te reo Pākehā ko te *Broad-billed prion*. 

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pokotiwha

Ko te **Pokotiwha** he manu moana, he momo kororā. He whero ngā karu, he āhua poropango te rae me te tipuaki.

He ingoa anō tō tē manu nei, arā he *Tawhaki*. Ko te ingoa pūtaiao he *Eudyptes pachyrhynchus*. Ko te ingoa i te reo Pākehā ko te *Fiordland crested penguin*.  

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Takahikare

Ko te **Takahikare** he manu moana, he parauri te tuarā, he mā te puku. He mā anō te mata, ā, he tohu pango kei te karapoti i ana karu.

Ko te ingoa pūtaiao he *Pelagodroma marina*.
Ko te ingoa i te reo Pākehā ko te * White-faced Storm-petrel*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Toanui

Ko te **Toanui** he manu moana, he pīrere. He ōrangi, he kōwhai ngā ngutu, he hāura pango ngā huruhuru.

He ingoa anō tō tē manu nei, arā he *Karetai*, he *Tāiko* rānei. Ko te ingoa pūtaiao he * Puffinus carneipes*. Ko te ingoa i te reo Pākehā ko te *Flesh-footed Shearwater*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Toroa ingoingo

Ko te **Toroa ingoingo** he manu moana tino nui. Mā kātoa, engari he pango ngā topito o ngā parirau. Ko te Rae o Taiaroa, i Ōtepoti, te kāinga whakaputa uri.

Ko te ingoa pūtaiao he *Diomedea epomophora*. Ko te ingoa i te reo Pākehā ko te * Southern Royal Albatross* 

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tītī

Ko te **Tītī** he manu moana pērā i te ōi, he hāurahina. Whakaritea au te wā mō te nanao tītī hei huahua, hei tuku rānei ki te wai kurutai.

Ko te ingoa pūtaiao he *Puffinus griseus*. Ko te ingoa i te reo Pākehā ko te *South Island muttonbird*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tītīwainui

Ko te **Tītīwainui** he manu itiiti nō te moana. He rite ki te pararā, engari pango noa ake te kurutou. He maha ngā momo o tēnei manu.

Ko te ingoa pūtaiao he *Pachyptila turtur*. Ko te ingoa i te reo Pākehā ko te *Fairy Prion*. 

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Toroa pango

Ko te **Toroa pango** he manu moana nui, he hāurahina uira te tinana, he parauri ake te ūpoko me te kurutou. He mā te tohu kei ngā rewha. He ingoa anō tō tē manu nei, arā he *Kōputu*. 

Ko te ingoa pūtaiao he *Phaeobetria palpebrata*. Ko te ingoa i te reo Pākehā ko te *Light-mantled Sooty Albatross*. 

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Toroa

* Toroa (Mataatua waka) - ko Toroa he tupuna rongonui; ko ia te kaihautū o te waka Mataatua.
* Toroa ingoingo - he manu moana - ki te Pākehā he *Southern Royal Albatross'.
* [[Toroa pango]] - he [[manu]] moana - ki te Pākehā he *Sooty Albatross'.
Moa

Ko ngā **Moa** he manu nunui, rite ki te emu, kei Aotearoa anake, engari, kua ngaro noa atu i te whenua. Ko te tino tohu o te moa, kāore kau ō rātou parirau, ahakoa he parirau itiiti ō ngā manu āhua whanaunga ana, pērā ki te Kiwi. Tekau pea ngā momo moa e mōhiotia ana e ngā tohunga o te mātauranga koiora, he rahi ētahi, he āhua itiiti ētahi. Ko ngā moa nunui ake ko te *Dinornis robustus* rāua ko te *Dinornis novaezelandiae*, e 3 mita pea te teitei, e 250 kirokaramu te taumaha. Ko ēnei momo moa ngā ariki kaihuaota o te ngahere.

## Tohutoro
* Gill, B J., 1991. *New Zealand's Extinct Birds*. Tāmaki-makau-rau: Random Century. 
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kawau

Ko te **Kawau** he manu ki tātahi nō Aotearoa. He manu roroa ngā ngutu, he pūhihi ngā kakī. He ika te kai. Ko ngā huruhuru he kārikipango, he mā rānei. He mumura te mata.

Ko te ingoa pūtaiao he *Phalacrocorax carbo carbo*. Ko te ingoa reo Pākehā he *Black Shag*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Huahou

Ko te **Huahou** he manu ki tātahi nō Aotearoa, he pīrere. He rite te āhua ki te kūaka. Noho pōkai nui ai, noho tahi ai rāua ko te kūaka i te ākau.

Ko te ingoa pūtaiao he *Calidris canutus*. Ko te ingoa reo Pākehā he *Red Knot*.

## Tirohia hoki
* Kūaka

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kōtare

Ko te **Kōtare** he manu nō Aotearoa, he manu ruku ika i ngā awa, i ngā roto. He ōrangi mōhinu ngā parirau, te tuara me te kurutou. He hāuratea te poho.

Ko te ingoa pūtaiao he * Todiramphus sanctus vagans*. Ko te ingoa reo Pākehā he *Sacred Kingfisher*.

## Tohutoro
* 
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Taranui

Ko te **Taranui** he manu nō Aotearoa, he momo tara. He whero ngā ngutu, he pango te tipuaki, me ngā waewae. He ingoa anō tō te manu nei, arā, he *Kāhawai*.

Ko te ingoa pūtaiao he *Sterna caspia*. Ko te ingoa reo Pākehā he *Caspian Tern*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kūaka

Ko te **Kūaka** he manu nō Aotearoa, he pīrere. Tōna pōkai nui tau ai ki ngā tāhuna o Te Oneroa a Tōhē. He hina kōtiwhatiwha ngā huruhuru, he roa te ngutu.

Ko te ingoa pūtaiao he *Limosa lapponica baueri*. Ko te ingoa reo Pākehā he *Eastern bar-tailed godwit*.

## Tirohia hoki
*Huahou

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kūkuruatu

Ko te **Kūkuruatu** he manu ki tai nō Aotearoa, he rite ki te Pohowera engari he rahi atu. Ko te uma he mā i te hōtoke, he hāurakaho i te raumati. He ingoa anō tō te manu nei, arā he *Pukunui*, he *Tūturiwhatu* rānei.

Ko te ingoa pūtaiao he *Charadrius obscurus*. Ko te ingoa reo Pākehā he *New Zealand Dotterel*.

## Tirohia hoki
* Pohowera

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest. 

## Hoto ki waho
Matuku moana

Ko te **Matuku moana** he manu ki tātahi nō Aotearoa. He matuku mā tōna kanohi, he āhua hina ōrangi tōna tinana. He pango ōna ngutu, me tōna tipuaki, engari he kōwhai ōna waewae.

Ko te ingoa pūtaiao he *Ardea novaehollandiae*. Ko te ingoa reo Pākehā he *White-faced heron*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Karoro

Ko te **Karoro** he manu nō te taha moana nō Aotearoa. He pango te tuarā, he mā te poho, he kōwhai ngā ngutu me ngā waewae.

Ko te ingoa pūtaiao he *Larus dominicanus*. Ko te ingoa reo Pākehā he *Black-backed gull*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Matuku tai

Ko te **Matuku tai** he manu ki tātahi nō Aotearoa. He āhua hina ōrangi ngā huruhuru o tēnei manu o te ākau. He kōwhai ngā ngutu, he āhua kārikikaho ngā waewae. Noho koromeke ai ki te whakamomoka i tāna pārurenga.

Ko te ingoa pūtaiao he *Egretta sacra sacra*. Ko te ingoa reo Pākehā he *Reef heron*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Ngutu pare

Ko te **Ngutu pare** he manu itiiti nō Aotearoa, pōkai atu ki te tāhuna. He hina te tuarā, he mā te poho. E takawiri kē ana te ngutu ki te taha matau.

He ingoa anō tō te manu nei, he *Ngutu-parore*. Ko te ingoa pūtaiao he *Anarhynchus frontalis*. Ko te ingoa reo Pākehā he *Wry billed plover*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tōrea

Ko te **Tōrea** he manu ki tātahi nō Aotearoa. He manu kautū, he pango, he mā ngā huruhuru. Ko ngā ngutu he roroa, he rahirahi, he wherowhero. He wherowhero anō hoki ngā karu, me ngā waewae. Ko Te Wai-pounamu te wāhi whakaputa uri mō te manu nei.

Ko te ingoa pūtaiao he *Haematopus finschi*. Ko te ingoa reo Pākehā he *Pied oystercatcher*.

## Tirohia hoki
* Tōrea pango

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tōrea pango

Ko te **Tōrea pango** he manu ki tātahi nō Aotearoa. He rite ki te tōrea, engari ko tēnei tōrea he pango katoa ngā huruhuru, he wherowhero anō ngā ngutu, ngā karu me ngā waewae.
Ko te ingoa pūtaiao he *Haematopus unicolor*. Ko te ingoa reo Pākehā he *Black oystercatcher*, he *Variable Oystercatcher* rānei.

## Tirohia hoki
*Tōrea

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tuturuatu

Ko te **Tuturuatu** he manu ki tātahi nō Aotearoa. He manu rite ki te pohowera engari he mangu te mata, he whero ngā karu, me ngā waewae. Ko ngā ngutu he pango, he whero.

Ko te ingoa pūtaiao he *Thinornis novaeseelandiae*. Ko te ingoa reo Pākehā he *Shore Plover*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Īniana

Ko **Īniana** (reo Pākehā: Indiana) te tekau-mā iwa o ngā wāhanga whenua o Te Hononga-o-Amerika. Kei te waenganui o te uru o taua whenua. Ko ngā wāhi e pātata ana ko Michigan (moana) me te wāhanga whenua o Michigan ki te raki; ko Oheio ki te rāwhiti; ko te awa Oheio me Kenetāki ki te tonga; ā, ko Irinoi ki te uru. Ko Indianapolis te tāone nui, tāone matua hoki o Īniana.
Pīwauwau

Ko te **Pīwauwau** he manu ngahere nō Aotearoa. He manu itiiti nō te ngahere, he āhau rite ki te mātuhituhi. Ko te ingoa pūtaiao ko *Xenicus gilviventris*. Ko te ingoa reo Pākehā ko te *Rock Wren*.

## Tirohia hoki
*Ngā manu o Aotearoa: Tītitipounamu (reo Pākehā)

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Tara

Ko te **Tara** he manu nō tātahi nō Aotearoa. He tāhei mā kei ngā ngutu. He hinatea ngā parirau, he pango ngā waewae me te tipuaki, ā, he mā te kakī, me te poho.

Ko te ingoa pūtaiao he *Sterna striata*. Ko te ingoa reo Pākehā he *White-fronted tern*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kea

Ko te **Kea** (*Nestor notabilis*) tētahi o ngā momo Kākā o Aotearoa. He manu o ngā maunga me ngā ngahere o Te Wai-pounamu, he manu ātaahua, he rite te āhua o ngā huruhuru ki tō te pounamu. He nanakia hoki te manu nei; ā, ki ētahi, he manu kai i ngā pirikahu o te maunga. I ēnei rā, ko tōna 5,000 noa iho ngā kea e ora tonu ana i ēnei moutere; e ai ki ētahi, ko tōna 1,000 noa iho kē. Ko te ingoa pūtaiao he *Nestor notabilis*. Ko te ingoa reo Pākehā he *Kea*; ki ētahi he *Mountain Parrot*.
Kākā o Nōpoke

Ko te **Kākā o Nōpoke** (*Nestor productus*) he manu ngahere nō te moutere o Te Moutere o Nōpoke. He kākā nui, he nui te ngutu, he whanaunga tata ki te Kākā, ki te Kea hoki, o Aotearoa. Kua ngaro atu i te mata o te whenua, ko te take, nō te wā i tae mai ai ngā Pākehā mauherehere ki Nōpoke, kāhore kau he kai mā rātou, ā, ka tahuri rātou ki te kai i ngā manu o te moutere rā. Ko te ingoa pūtaiao ko *Nestor productus*. Ko te ingoa reo Pākehā ko te *Norfolk Island Kākā*. He manu hoki o ngā ngahere o te motu itiiti nei, o Piripi. Ngaro noa i te tau 1851.
Kōtuku ngutupapa

Ko te **Kōtuku ngutupapa** he manu nui, he manu waimāori o Aotearoa, Ahitereiria, me Papua Nūkini. Ko ngā ngutu o tēnei kōtuku, he whānui, he paraha, he mangū. He mangū anō ngā waewae. Hoki rawa ki Ōkārito paopao ai.

Ko te ingoa pūtaiao he *Platalea regia*. Ko te ingoa Pākehā he *Royal Spoonbill*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kakī

Ko te **Kakī** he manu waimāori o Aotearoa.  He manu onge, itiiti noa. He rite ki te poaka te āhua. He pango katoa, engari ko ngā karu me ngā waewae he kuratea. I ēnei rā, ko tōna 50 noa iho ngā kakī e ora tonu ana i ēnei moutere. 

Ko te ingoa pūtaiao he *Himantopus novaezealandiae*. Ko te ingoa reo Pākehā he *Black Stilt*. 

## Tohutoro
*  
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pohowera

Ko te **Pohowera** he manu nō te tāhuna, he manu nō Aotearoa. He mā te poho, he pango, he ura, ngā tāhei.

Ko te ingoa pūtaiao he *Charadrius bicinctus*. Ko te ingoa reo Pākehā he *Banded Dotterel*.

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kōtuku

Ko te **Kōtuku** he manu waimāori o Aotearoa, engari, he manu o tāwāhi hoki. He momo matuku nui, he mā katoa ngā huruhuru. Ko ngā ngutu me ngā waewae he kōwhai. Kia whakaeke te tame, kua puta ngā awe kōtuku, he awe roa i ngā parirau. Hoki rawa ki Ōkārito paopao ai.

Ko te ingoa pūtaiao o te Kōtuku he * Egretta alba*. Ko te ingoa o tēnei manu i te  reo Pākehā he *White Heron*.


 
Image:Lightmatter egret.jpg
Image:Great Egret.jpg
Image:Egretta_alba_2_(Marek_Szczepanek).jpg
Image:Ardea alba1.jpg
Image:Ardea alba2.jpg
Image:Daisagi 05p4601s.jpg
Image:Heron herdsman lake.jpg
Image:Garça Grande(REFON).jpg
Ardea alba melanorhynchos MHNT.ZOO.2010.11.52.1.jpg 



## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kuruwhengi

Ko te **Kuruwhengi** he manu waimāori o Aotearoa. He momo pārera, he rarahi ngā ngutu, he tohu mā kei mua i ngā karu. He hāura kōtingotingo te uma, he ura te puku.

Ko te ingoa pūtaiao o te Kuruwhengi he *Anas rhynchotis variegata*. Ko te ingoa o tēnei manu i te  reo Pākehā he *Shoveller Duck*.

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pārera

Ko te **Pārera** he manu waimāori o Aotearoa. He rakiraki hāura, kōtiwhatiwha. Ko tōna tohu ko te mā o te kanohi, me te tāhei pango o te karu.

Ko te ingoa pūtaiao o te Pārera he *Anas superciliosa*. Ko te ingoa o tēnei manu i te  reo Pākehā he *Grey Duck*.

## Hoto ki waho

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Poaka

Ko te **Poaka** he manu waimāori o Aotearoa. He manu kautū. He roroa, he whīroki, he māwhero ngā waewae. Ko ngā ngutu, ngā parirau me te porongāua he pango. He mā katoa te tinana. He rite ana kit e Kakī.

Ko te ingoa pūtaiao o te Poaka he *Himantopus himantopus leucocephalus*. Ko te ingoa o tēnei manu i te  reo Pākehā o Aotearoa nei, he *Pied Stilt*; engari, ki ngā tāngata o tāwāhi, he *Black-winged Stilt* kē te ingoa.

## Hoto ki waho

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Whio

Ko te **Whio** he manu waimāori o Aotearoa. He rakiraki whakamokeke. He ōrangihina te tuarā, he kōpure ura. He hina te poho, he māwherotea ngā ngutu, he parauri ngā waewae.

Ko te ingoa pūtaiao o te Whio he *Hymenolaimus malacorhynchus*. He ingoa anō tō te manu nei i te reo Māori, arā, he *Korowhio*, ki ētahi atu he *Whiorau* kē. Ko te ingoa o tēnei manu i te  reo Pākehā he *Blue Duck*, ki ētahi he *Whistling Duck* kē.

## Hoto ki waho
* 

## Tohutoro
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Hūrepo

Ko te **Hūrepo** he manu o ngā repo o Aotearoa, o Ahitereiria hoki. He manu parauri, ropiropi, rahi te tinana. Noho ai i te repo. Kia tū i waenga raupō, ngaro tonu atu. Ko tana karanga "Hū".

Ki ētahi, he ingoa reo Māori anō o te manu nei, arā, he *Matuku*. Ko te ingoa pūtaiao he *Botaurus poiciloptilus*.  Ko te ingoa o tēnei manu i te  reo Pākehā he *Bittern*.

## Hoto ki waho

## Tohutoro
* BirdLife International, 2006. *Botaurus poiciloptilus*. URL: http://www.birdlife.org. He mea kite i te 14 Whiringa-ā-rangi 2006
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Koitareke

Ko te **Koitareke** he manu o ngā repo o Aotearoa. He manu itiiti, whakamokeke o te repo. He āhua rite ki te Pūtoto, engari he hāura te tuara, he hina te poho, he mā he mangu ngā tāwakawaka o te puku me ngā papa. Ko ngā waewae he karikikaho. Ko te ingoa pūtaiao he *Porzana pusilla affinis*.

Ki ētahi, he ingoa reo Māori anō o te manu nei, arā, he *Kāreke*. Ko te ingoa o tēnei manu i te  reo Pākehā he *Marsh Crake*.

## Tohutoro
* 
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Kōtātā

Ko te **Kōtātā** he manu o ngā repo o Aotearoa. He manu itiiti, hāura kōtiwhatiwha. He roa, he torokaka te kurutou. Kei ngā repo, kei ngā pākihi e noho ana. He āhua ke, he āhua ke te kōtātā o tēnā motu, o tēnā motu. Ko te ingoa pūtaiao he *Bowdleria punctata*.

Ki ētahi, he ingoa reo Māori anō o te manu nei, arā, he *Mātātā*. Ko te ingoa o tēnei manu i te  reo Pākehā he *Fernbird*.

## Tohutoro
* 
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pūkeko

Ko te **Pūkeko** he manu o ngā repo o Aotearoa. He moho nui noho i te repo. He pango te tuarā, he poroporo te mata me te poho, he māwhero ngā waewae me ngā ngutu.

Ki ētahi, he ingoa reo Māori anō o te manu nei, arā, he *Pākura*. Ko te ingoa o tēnei manu i te  reo Pākehā he *Pūkeko* anō, engari ki ngā Pākehā o tāwāhi he * Purple Swamphen* kē. Ko te ingoa pūtaiao he *Porphyrio porphyrio melanotus*.

## Hoto ki waho

## Tohutoro
* 
* Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pohoriki

Ko te **Pohoriki** he manu waimāori o Aotearoa. He rakiraki itiiti he rite ki te pārera, engari he mahea te mata. He āhua hina ngā huruhuru, he whero ngā karu.

He ingoa Māori anō o te manu nei, arā, he *Tētē*, he *Tēte-maroiti*. Ko te ingoa pūtaiao he *Anas gracilis*. Ko te ingoa o tēnei manu i te  reo Pākehā he *Grey Teal*.

## Hoto ki waho

* BirdLife Whakamōhiotanga momo
* IUCN Rārangi whero

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Pūtangitangi

Ko te **Pūtangitangi** he manu waimāori o Aotearoa. He pārera nunui. Ko te tame, he pango kārikiuri te pane, ko te tinana he pango me ngā tāhekeheke mā, whāitiiti. Ko te uwha, he mā te pane, he ura te tinana.

Ko te ingoa pūtaiao o te Pūtangitangi he *Tadorna variegata*. Ko te ingoa o tēnei manu i te  reo Pākehā he *Paradise Shelduck*.

## Hoto ki waho

## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest. 
*
Pūtoto

Ko te **Pūtoto** he manu o ngā repo o Aotearoa. He manu itiiti, noho i te repo. He āhua rite ki te Koitareke, engari he hāura te tuarā, he hina te nuinga o te tinana. Ko te kumu he mā, he pango. He whero ngā karu me ngā waewae.

Ki ētahi, he ingoa reo Māori anō o te manu nei, arā, he *Kūweto*. Ki ētahi atu, he *Pūweto* kē te ingoa. Ko te ingoa o tēnei manu i te  reo Pākehā he *Spotless crake*. Ko te ingoa pūtaiao he *Porzana tabuensis plumbea*.

## Hoto ki waho
* 
## Tohutoro
*Robertson, C J R. (Etita), 1985. *Reader's Digest Complete Book of New Zealand Birds*. Poihākena: Reader's Digest.
Taupiri

Ko **Taupiri** he maunga tapu i te takiwā o Waikato. Kei reira anō te urupā o ngā tino rangatira o Tainui. Kei te pūtake o te maunga ko te tāone o Taupiri. 

## Ngā tāngata rongonui e moe ana ki reira
* Ko Te Arikinui Dame Te Atairangikaahu (Kuīni Māori) 23 Hōngongoi 1931 - 15 Here-turi-kōkā 2006
* Ko Koroki Te Rata Mahuta Tāwhiao Pōtatau Te Wherowhero (Kīngi Māori) 1909 - 18 Haratua 1966
* Ko Tāwhaio (Kīngi Māori) May 1822 - 26 Here-turi-kōkā 1894
* Ko Billy T James (Pukuhohe/Kaiwhakakatakata) 1948 - 7 Here-turi-kōkā 1991
Aiowa

Ko **Aiowa** (reo Pākehā: *Iowa*, ) te 29 o ngā wāhanga whenua o Te Hononga-o-Amerika. Kei te waenganui o te uru o taua whenua. Ko ngā wāhi e pātata ana ko Menehota ki te raki; ko Neparaka me Takouta-ki-te-tonga ki te uru; ko Merore ki te tonga; ā, ko Wehekone me Irinoi ki te rāwhiti. Kei te rohe ki te taha rāwhiti e rua ngā awa e rere ana: ko te Awa Mississippi tētahi, ko te Awa Big Sioux tētahi.
Te Wao-nui-a-Tāne

Ko **Te Wao-nui-a-Tāne** ngā rākau katoa, ahakoa he kauri, he horopito, he koromiko, he kōwhai-ngutukākā hoki.



Image:PohutukawaOhope.jpg
Image:Kowhai flowers.jpg
Image:Nikau Palme 01.jpg
Image:Merytasinclairii01.jpg
Kāpuka

Ko te **Kāpuka** (*Griselinia littoralis*) tētahi rākau whakauru nō Aotearoa. He momo rākau, he rite ana ki te Pāpāuma engari he whānui ake ngā rau o taua rākau. He ingoa anō tō te rākau nei, arā, he *Puka*. Ko te ingoa pūtaiao ko *Griselinia littoralis*. 

## Hoto ki waho

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Rātā (Te Wai-pounamu)

Ko te **Rātā o Te Wai-pounamu** he rākau whakakake o Aotearoa. He momo rāta kei Te Wai-pounamu e tupu ana, engari he ruarua hoki anō kei ētahi o ngā tihi maunga o Te Ika-a-Māui. He ririki, he whero kita ngā pua. He koikoi ngā rau.
Ko te ingoa pūtaiao ko *Metrosideros umbellata*. Ko te ingoa i te reo Pākehā he *Southern Rātā*. 

## Hoto ki waho

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Rātā (Te Ika-a-Māui)

Ko te **Rātā o Te Ika-a-Māui** he rākau whakakake o Aotearoa. He rākau tino roa. I te tīmatanga he aka, ka piri, ka kopaki i te rākau kē, ka nātia, mate raua. Ka tupu hei rātā nui. Koia rā te take he nui ngā rātā he wharemoa te kātua.
Ko te ingoa pūtaiao ko *Metrosideros robusta*. Ko te ingoa i te reo Pākehā he *Northern Rātā*. 

## Hoto ki waho

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Kahikatea

Ko te **Kahikatea** he rākau whakakake o Aotearoa. He rākau tino roa. E mata ana he rite ngā rau ki o te miro, he kōekoeko te tupu. Kia pakari, kua rite ngā rau ki o te rimu. Ko ngā kākano he pango, he karaka te koroi.
Ko te ingoa pūtaiao ko *Dacrycarpus dacrydioides*.

Ko te ingoa o tēnei tipu tūātia ka maumahara ki tīwai tika me kākano kura o te rākau kahika (*Syzygium malaccensis*) i ngā whenua pārūrū o te Ao-o-Kiwa. Ko te ingoa i te reo Pākehā he *White Pine*.

## Hoto ki waho

## Tohutoro


;Ngā pukapuka tumu
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Kawaka

Ko te **Kawaka** he rākau whakakake o Aotearoa. He rākau tāroaroa e rite ana ki te Pāhautea. He keokeo te mata, pērā i te Kahikatea. Ko ngā raurau he rite ki te huruhuru whenua. Ko te ingoa pūtaiao ko *Libocedrus plumosa*.

## Hoto ki waho
**Arboretum de Villardebelle*. URL:Whakaahua: ngā koroī. He mea kite i te 14 o ngā rā o Haratua, 2007.
**New Zealand Plant Conservation Network*, URL:''Libocedrus plumosa''. He mea kite i te 14 o ngā rā o Haratua, 2007.

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Maire raunui

Ko te **Maire raunui** he rākau whakakake nui nō te wao o Aotearoa. He rarahi, he kāwitiwiti, he kōroaroa ngā rau. Ko te wahie o te Maire raunui te tino wahie hei tahu ahi. Ko ngā hua he matahua te hanga, he kōwhai kita, he kura kita. Ko te ingoa pūtaiao ko *Nestegis cunninghamii*. Ko te ingoa i te reo Pākehā he *Black Maire*.

## Hoto ki waho
*

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Kanahara

Ko **Kanahara** (reo Pākehā: *Kansas*) he wāhanga whenua i waenganui tonu o te Hononga-o-Amerika.  Ko te pūtake o te ingoa 'Kansas' nō te Awa Kanahara; he kupu Sioux, ko te whakamāoritanga "Ngā iwi o te hau tonga". Ko Topeka te tāone matua; ko Wichita te tāone nui.

Ko ngā wāhanga whenua e pātata ano ko Nebraska ki te raki; ko Missouri ki te rāwhiti; ko Oklahoma ki te tonga; ā, ko Kororaro ki te uru. He rite tonu te tawhiti o te Moana-nui-a-Kiwa ki tō te Moana Ranatiki.
Taraire

Ko te **Taraire** he rākau whakakake o Aotearoa. He rākau tūraha, torotika tonu te tīwai. He whānui, he porotaka ngā rau. He rarahi, he porouri ngā hua, he rite ki ngā hua o te tawa.
Ko te ingoa pūtaiao ko *Beilschmiedia tarairi*.

## Hoto ki waho
*Mō ngā momo o toru: ko te Taraire, ko te Tawa, ko te Tawaroa]

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Manoao

Ko te **Manoao** he rākau whakakake o Aotearoa. He rākau roa nō te wao. He rite ki te kauri. Kei te rohe o te Tai Tokerau e tupu ana. E mata ana, he rite ngā rau ki o te tōtara. Kia pakari, kua pipiri te noho o ngā rau.Ko te ingoa pūtaiao ko *Halocarpus kirkii*. He ingoa anō ki te reo Māori, arā, he *Manawau*. Ko te ingoa i te reo Pākehā he *Kirks Pine*.

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Miro

Ko te **Miro** he rākau whakakake o Aotearoa. He rākau roa, he porotaka te kāmata, he papakiri, he pāraharaha te takoto o ngā rau. He kura, he matahua ngā hua, he tino kai nā te kererū.
Ko te ingoa pūtaiao ko *Prumnopitys ferruginea*.

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Rewarewa

Ko te **Rewarewa** he rākau whakakake o Aotearoa. He rākau tino teitei, pūhihi hoki. He roroa, he whāiti, he nihoniho, ngā rau, he kārikihina a waho. Ko ngā pua he ura, he pūhui.
Ko te ingoa pūtaiao ko *Knightia excelsa*.

## Hoto ki waho

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Tānekaha

Ko te **Tānekaha** he rākau whakakake o Aotearoa. He rākau rite ki te toatoa. He rite ki te huruhuru whenua ngā raurau. Ko ngā hua he itiiti, he pūhui te tupu.
Ko te ingoa pūtaiao ko *Phyllocladus trichomanoides*. Ko te ingoa i te reo Pākehā he *Celery Pine*, engari, he ingoa āhua tawhito tēnā.

## Hoto ki waho

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Tāwhai pango

Ko te **Tāwhai pango** he rākau whakakake o Aotearoa. He momo tāwhai, he ririki, he matahua ngā rau, he hinauri te tīwai.
He ingoa reo Māori anō, arā, he *Tāwhai rauriki*. Ko te ingoa pūtaiao ko *Nothofagus solandri*. Ko te ingoa i te reo Pākehā he *Black Beech*.

## Tirohia hoki
* Tāwhai
* Tāwhai maunga
* Tāwhai raunui

## Hoto ki waho
* *New Zealand Plant Conservation Network*, URL: ''Nothofagus solandri'', he mea kite i te 28 o ngā rā o Haratua, 2007.

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Tāwhai

Ko te **Tāwhai** he rākau whakakake o Aotearoa. He rākau roa, he rākau pāpua, nō te ngahere. He ririki, he porotaka he nihoniho ngā rau, he tauhokohoko te tipu.
Ko te ingoa pūtaiao ko *Nothofagus menziesii*. He ingoa anō hoki i te reo Māori mō te rākau nei, arā he *Tāwai*. Ko te ingoa i te reo Pākehā he *Silver Beech*.

## Tirohia hoki
* Tāwhai pango
* Tāwhai raunui

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Kenetāki

Ko **Kenetāki** (reo Pākehā: *Kentucky*) he wāhanga whenua o te Hononga-o-Amerika. Ko Frankfort te tāone matua; ko Louisville te tāone nui. 
Ko ngā wāhanga whenua e pātata ana ko Werinia-ki-te-uru me Werinia ki te rāwhiti; ko Tenere ki te tonga; ko Merore ki te uru; ko Irinoi, ko Īniana, me Oheio ki te raki. Ko te rohe ki te taha raki o Kenetāki ko te Awa Ohio, ko te rohe ki te uru ko te Awa Mihihipi. I whānau mai a Aperehama Ringikana rāua ko Jefferson Davis i Kenetāki.
Rōeihīana

Ko **Rōeihīana** (reo Pākehā: *Louisiana*, IPA ,  rānei) he wāhanga whenua o te tonga o te Hononga-o-Amerika. Ko Baton Rouge te tāone matua, te tāone nui hoki anō. Ko ngā wāhanga whenua e pātata ana ko Tēkiki ki te uru; ko Arkansas ki te raki; ko Mississippi ki te rāwhiti; ā, ko te Moana o Mexico ki te tonga.
Tōtara

Ko te **tōtara** he rākau whakakake o Aotearoa. He tino rākau tēnei nō te Wao-a-Tāne, mō te hanga whare, hanga waka, mō ngā whakairo. He mātotoru, he rarai te kiri, he whāiti, he koikoi ngā rau, he pūwhero a taikākā. Ko te ingoa pūtaiao ko ***Podocarpus totara***.

Ka mōhiohia te ingoa "tōtara" waenga i ngā tāngata Ao-o-Kiwa mō tētahi momo ika me te kiri kōtaratara (ingoa pūtaiao: *Diodon hystrix*) noho i ngā moana pārūrū. Hoi anō, kaore tērā ika e noho i te waimoana Aotearoa. Nō reira, i ingoatia tēnei tipu mā te maumahara ki tērā ika ritea mai te kitenga o tona raurau koikoi.

## Tirohia hoki
* Tōtara kōtukutuku

## Ngā rohutoro

* New Zealand Plant Conservation Network, URL:''Podocarpus totara''. He mea kite i te 6 o ngā rā o Pipiri, 2007.
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Tōtara kōtukutuku

Ko te **Tōtara kōtukutuku** he rākau whakakake o Aotearoa. Ko tēnei momo tōtara, he angiangi, he pākarukaru noa te kiri pērā i tō te kōtukutuku. He tino rākau anō mō ngā mahi nunui.
Ko te ingoa pūtaiao ko *Podocarpus cunninghamii*. Ko te ingoa i te reo Pākehā he *Halls Tōtara*. 

## Tirohia hoki
* Tōtara

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.
Meine

Ko **Meine** (reo Pākehā: *Maine*) he wāhanga whenua o te rāwhiti mā raki o te Hononga-o-Amerika. Ko ngā wāhi e pātata ana ko te porowini o Kuipeka ki te uru, ko te porowiki o Niu Brunswick ki te rāwhiti (he porowini ēnei o Kānata), ā, ko te wāhanga whenua o Niu Hamaparera ki te tonga. Kei te taha rāwhiti ko te Moana Ranatiki. Ko Augusta te tāone nui; ko Portland te tāone matua.
Kēhua i te Papa

Ko ***Kēhua i te Papa*** (Reo Hapanihi: 攻殻機動隊, Kōkaku Kidōtai, Reo Pākehā ko te *Ghost in the Shell*, ko te *Mobile Armored Riot Police* rānei), he pukapuka waituhi cyberpunk hapanihi nā Masamune Shirow. Ka whakarewaina te hua, *[[Ghost in the Shell 2: Man/Machine Interface]]*, i te tau 2002.

I ngā tau, kua urutaungia tēnei kōrero waituhi ki roto i ētahi atu āhuatanga anime, arā, e toru ngā kiriata - Kēhua i te Papa, Kēhua i te Papa 2: Ko te innocence, Kēhua i te Papa: Stand Alone Complex Solid State Society. Ka rua ngā raupapa anime - Kēhua i te Papa: Stand Alone Complex me Kēhua i te Papa: Stand Alone Complex 2nd Gig. Kotahi te kēmu PlayStation me t&#275;tahi kēmu PlayStation 2, me t&#275;tahi kēmu hoki mō te PlayStation Portable. He mea whakanao te katoa nā Production I.G.

## Tohutoro



## Hoto ki waho
*Production I.G — ko te pae whakaata whaimana mō Production I.G
*''Ghost in the Shell: Stand Alone Complex'' ko te pae whakaata whaimana 
*''Ghost in the Shell: Stand Alone Complex'' ko te pae whakaata whaimana mō te reo Pākehā
Kawakawa

Ko te Kawakawa he mauwha o Aotearoa. He matakawa ngā rau. He kurapango ngā rārā, he whāiti ngā hua, he rite ki te hua inohi. He pūataata te nuinga o ngā rau. Ko te ingoa pūtaiao ko *Macropiper excelsum*; ko te ingoa reo Pākehā he *Pepper Tree*, engari he ingoa āhua tawhito tēnā.

## Tohutoro
*Metcalf, Laurie, 2002. *A Photographic Guide to Trees of New Zealand*. Tāmaki-makau-rau: New Holland.
*Salmon, J.T., 1986. *The Native Trees of New Zealand*. Te Whanga-nui-a-Tara: Heinneman Reed.

## Hoto ki waho
Tāmati Parāone

Ko **Tāmati Parāone** (Tā Thomas Robert Gore Browne) te Kāwana o Aotearoa mai i te 6 Mahuru 1855 tae noa ki te 3 Whiringa-ā-nuku 1861. He hōia a Tāmati Parāone, pērā anō ki ngā kāwana i mua i a ia. Nō te tau 1855 ka tohungia a Browne hei whakakapi i te tūranga o Hōri Kerei hei Kāwana o Aotearoa. Ko te take, he whakatinana i te kaupapa taketake o Aotearoa o te tau 1852, He tino mahi māna tērā, heoi anō ka rerekē haere tēnei nō te putanga o te riri i waenganui i ngā iwi Māori o tēnā, o tēnā rohe. 

Kei te tere haere te nui o ngā kaiwhakanoho, ā ka kaha haere tō rātou hiahia ki te hoko whenua; he āwangawanga kē tō te iwi Māori kei mate rātou i te tini mano e tae mai ana ki Aotearoa noho ai, kei riro anō te mōmona o ngā whenua. Nō te tekau tau atu i 1850 ka tū ko te Kīngitanga hei māngai mō ō te iwi Māori āwangawanga.

Nā Parāone i kimi he huanui kia whakaritea ai ngā tukitukinga nei. Ko ngā kaupapa hoko whenua ana ka haere tonu, heoi anō ka ngana tonu ia kia mauria he whenua e ngā ringaringa o te Māori; ko tāna anō hoki, kia wātea rātou ki te whakamahi i ngā kura, i ngā hōhipera hoki. Ahakoa tana kaha hiahia kia waiho ngā kaupapa Māori māna anō e whakahaere, koia rā ko te Whare Pāremata e kī ana i te kaiwhakanoho. Ko tāna anō i tūmanako ai, ki te horo te taunga mai o ngā Pākehā ki tēnei whenua, kāhore e kore ka pakū te whawhai.
Ka rere te kōrero mō tōna tūranga hei kāwana, nā tana kino i te tau 1859 ki te hoko i ngā whenua i Taranaki i Waitara, hāunga anō te ātete te rangatira nui o taua takiwā, a Wiremu Kīngi Te Rangitāke. Ka puta rā anō te whawhai, ka kuhu atu tēnā mai i Waikato ētahi o ngā toa o te Kīngitanga.

Ka mau te rongo ki Taranaki i te ngā rā whakatuwhera o te tau 1861. Ahakoa he whakaaro nā Parāone kia urutomo ia i te riu o te awa o Waikato, heoi anō ka eke i konei tana ono tau hei Kāwana. Ka whakatinanatia e Hōri Kerei, e te Kāwana tōmuri, tē urutomo nei.

## Tohutoro
* Ngā Tāngata Taumata Rau URL:NZDB
George Gipps

Ko Tā **George Gipps** (1791-1847, Kāwana o New South Wales 1837-1846) te Kāwana tuatahi o Aotearoa. Nō te tau 1839 i whakarerekēngia te kupu whakamana i a ia, ā, i taua wā i tōhua ia hei Kāpene-Tianara, hei Kāwana Matua hoki mō taua rohe, mō New South Wales. Ka taka i ēnei taupā hou ngā whenua katoa o Aotearoa ki raro i tō Ingarangi mana. Ko te whakaaro, he te mahi nei he mahi rangitahi, he whakaruru mō te whakahaere o ēnei o ngā whenua, kia taea rawatia ai te whakatūturu i ngā whakaritenga. Nō te 18 o Whiringa-ā-rangi,  1840, ko te whakapūmautanga tūturutanga i aua whakaritenga. Taro kau ake kua tau te mana o Ingarangi ki runga o ngā moutere o Aotearoa, e rua wiki noa iho i muri. Nā te Kāwanatanga o te Emepaea i whakapuaki te Reta Whakamana, he reta whakarite i tēnei whenua hei koroni motuhake, i raro i a Te Hopihona, arā, i tōna Kāwana ake.

Ka riro mai i te mana o Ingarangi ki Aotearoa, nā Gipps anō i whakawhānui te horanga o tōna mana ki aua whenua, i te wā tonu i a Te Hopihona e wehe mai ana i Poihākena. Ka puta te whakapuaki hoki a Gipps i te 19 o ngā rā o Kohi-tātea 1840 mō te tino rāhui o ngā hoko whenua o ngā Māori, me te aha, e kore te Karauna e whakamana ngā hoko i mua i taua rā. Nō te marama o Māehe 1840 ka pāngia e te mate a Te Hopihona, ā, hei tautoko i te mana o Hopihona ka whakatūria a Meiha Thomas Bunbury me tana ope hōia. Ko te take, ki te mate rawa a Te Hopihona, ki te tino hē rānei, koia rā ka riro mā Bunbury te mana kāwana hei Rūtene-Kāwanatanga kairīwhi. Ko ngā tohutohu a Gipps i a Hopihona i roto i ngā whakahaerenga o tana tūranga he whakawhirinaki mā Te Hopihona i te wā i tae mai ai te Kamupene o Niu Tīreni me ana kaiwhakanoho whenua, ahakoa tō rātou kore e whakaae kia tau ki runga i a rātou te mana kāwanatanga.

## Tohutoro
* Ngā Tāngata Taumata Rau URL:NZDB
Pitiroi

Ko **Pitiroi** (Robert Fitzroy) te Kāwana tuarua o Aotearoa. Nō te tau 1805 i whānau mai a ki Ingarangi. Ka kuraina ia ki te Kāreti Roera Tauāmoana. Ko tōna kaipuke tuatahi ko te *Beagle*. Nō te 1831, nā Pitiroi i whakamahere ngā takutai moana o Tierra del Fuego, o Patagonia, o Ngā Ara o Magellan hoki. He hoa tōna i tēnei haerenga āna, ko Charles Darwin, ko te tohunga pūtaiao, ā, ka puta mai āna whakaaro rongonui mō ngā tūhuratanga me ngā mea i kite ai ia nō taua haerenga kaipuke.

Ka tohungia a Pitiroi i te tau 1843 hei Kāwana mō Aotearoa, i muri i te mate wawe o Kāwana Hopihona, i hemo ai i te 1842. Kua pau ke i taua wā ngā moni o te koroni, ka puta mai ki Te Wairau te riri a te Māori ki te Pākehā. Ka haria e te hau he rongo mō te pakanga ki Te Tai-tokerau hoki. Heoi anō, kāhore i tukuna he hōia, he pūtea rānei hei tautoko i te tū o te Kāwana hou. Ka tukuna kētia ki a ia ngā tohutohu, māna e whakawhitiwhiti kōrero kē, mā tēnei pea e ea ngā raruraru. Kāhore kau a Ngāti Toa i pākia mō te whawhai ki Te Wairau e Pitiroi, nā te mea e kore a Pitiroi i tino mōhio mehemea i tika te riro mai i ō te Kamupene o Niu Tīreni whenua; nā te mea hoki, i te mōhio anō a Pitiroi, e kore te riri ki a Ngāti Toa e tareka e ia. Kātahi anō a Pitiroi ka tahuri ki te tino rangahau i ērā hokonga atu o te Kamupene o Niu Tīreni; kia oti rā anō ēnei mahi, kātahi anō aua hokonga ka whakamanahia. Ka puta rā te riri a ngā tāngata whaimana o te Kamupene o Niu Tīreni, me tā rātou kōrero kia panaia ko Pitiroi kia whakahokia ia ki Ingarangi.

Ko tētahi atu o ngā āhuatanga o te wā Kāwana i a Pitiroi, ko tētahi ture o te tau 1844 e kīa nei ko te Native Exemption Ordinance. He pire e aro ana ki ngā tikanga whakahaere i ngā ture e pā ana ki ngā Māori, arā, ki te hara te Māori me utu paremata ia, kāhore ia e whiua ki te whareherehere. Ko te wā e mana ana taua pire te poto rawa. Ahakoa tērā, hei wāhi anō tēnei mō ngā rangatira e whakatau raruraru. Mā te Karauna anake te mana hoko whenua Māori i te wā i a Pitiroi te Kāwana, he tikanga tēnā i whakamanahia e te Tiriti o Waitangi tonu. Heoi anō, nā te mea he iti rawa te pūtea, kāhore te Karauna i āhei ki te hoko whenua mai i te Māori, kāhore anō e taea te hoko atu ki ngā kaiwhakanoho. Me te aha, ka puta te riri a ngā Māori ki ngā kaiwhakanoho, a ngā kaiwhakanoho ki ngā Māori, ka kino haere ngā raruraru. 

Ka puta te whakautu a Pitiroi mō taua āhuatanga, ka whakaaetia tā te Māori hoko tika i ngā whenua ki ngā kaiwhakanoho. Kāhore i whakaae te Tari mō ngā Koroni ki taua whakaaro a Pitiroi, ā, nō te marama o Haratua o te tau 1845 ka puta ko te whawhai i Te Tai-tokerau, ka tonoa kia hoki ia ki Ingarangi a Pitiroi.

## Tohutoro
* Ngā Tāngata Taumata Rau URL:NZDB